Държавен вестник, бр. 59, 2013 г., стр. 7

БРОЙ  59	
Д Ъ Р Ж А В Е Н  В Е С Т Н И К 	
СТР.  7  
(13) „Класифициран договор“ означава 
споразумение между два или повече контра­
генти, което съдържа или предполага достъп 
до класифицирана информация.
(14) „Принципът „Необходимост да се знае“ 
означава необходимостта да се получи достъп 
до класифицирана информация във връзка със 
служебни задължения и/или за изпълнение 
на конкретна служебна задача.
(15) „Трета страна“ означава държава или 
международна организация, която не е Страна 
по това Споразумение, или ползвател, който 
не отговаря на националните изисквания 
за достъп до класифицирана информация, 
включително и на принципа „необходимост 
да се знае“.
(16) „Декласифициране на информацията“ 
означава премахване на нивото на класифи­
кация за сигурност.
(17) „Нарушаване на мерките за сигурност“ 
означава действие или бездействие, противоре­
чащо на националното законодателство, което 
води или може да доведе до нерегламентиран 
достъп до класифицирана информация.
Член 2 
Предмет
Предмет на това Споразумение е защитата 
на класифицираната информация, съвместно 
създадена или обменяна пряко или непряко 
между Страните.
Член 3
Нива на класификация за сигурност на ин­
формацията
Страните приемат, че следните нива на 
класификация за сигурност на информацията 
са еквивалентни и съответстват на нивата 
на класификация за сигурност, определени в 
националното законодателство на съответната 
Страна:
За Република 
България
Еквивалент на 
английски език
За Черна гора
СТРОГО 
СЕКРЕТНО
TOP SECRET
STROGO
TAJNO
СЕКРЕТНО
SECRET
TAJNO
ПОВЕРИТЕЛНО
CONFIDENTIAL
POVJERLJIVO
ЗА СЛУЖЕБНО 
ПОЛЗВАНЕ
RESTRICTED
INTERNO
Член 4 
Национални мерки
(1) В съответствие с националното си 
законодателство Страните прилагат всички 
съответни мерки за защита на класифици­
раната информация, която е съвместно съз­
дадена или обменяна пряко или непряко по 
това Споразумение. На такава класифицирана 
информация се осигурява същото ниво на за­
щита, каквото е предоставено за национална 
класифицирана информация със съответно 
ниво на класификация за сигурност.
(2) Страните своевременно взаимно се ин­
формират за всякакви промени в националното 
законодателство, които оказват влияние върху 
защитата на класифицираната информация. В 
тези случаи Страните се информират по реда 
на чл. 5, ал. 3 и 4, за да обсъдят възможните 
изменения в това споразумение. Междувре­
менно класифицираната информация се за­
щитава според клаузите на Споразумението, 
с изключение на случаите, когато има други 
договорености в писмена форма.
(3) Достъп до класифицирана информация 
се предоставя само на тези лица, на които е 
издадено разрешение за достъп /удостоверение 
за сигурност в съответствие с националното 
законодателство, и в съответствие с принципа 
„необходимост да се знае“.
(4) Страната получател се задължава:
а) да не предоставя класифицирана ин­
формация на трета страна без предварително 
писмено съгласие на Компетентния орган на 
Страната източник;
б) да осигури ниво на класификация за 
сигурност на класифицираната информация, 
съответно на нивото, дадено от Страната 
източник;
в) да не използва класифицираната инфор­
мация за други цели освен за тези, за които 
е предоставена;
г) да гарантира частните права, като па­
тентни, авторски права или търговски тайни, 
включени в класифицираната информация.
(5) Ако друго Споразумение, сключено 
между Страните, съдържа по-строги правила 
относно обмена или защитата на класифици­
раната информация, прилагат се тези правила.
Член 5 
Компетентни органи
(1) Компетентните органи на Страните са:
	
За Република България:
	
– Държавната комисия по сигурността 
на информацията.
	
За Черна гора:
	
– Дирекцията за защита на класифи­
цираната информация.
(2) Компетентните органи взаимно се 
информират за действащото си национално 
законодателство, регулиращо защитата на 
класифицираната информация.
(3) С цел постигането на по-тясно сътрудни­
чество при изпълнението на това Споразуме­
ние Компетентните органи могат да провеждат 
консултации по молба на единия от тях.
(4) С цел постигане и поддържане на сход­
ни стандарти за сигурност Компетентните 
органи при молба ще си предоставят взаимно 
информация относно стандартите за сигур­